**Raport monitorizare activitate în luna NOIEMBRIE 2018**

**1. Modul de rezolvare a sarcinilor de bază stabilite de cadrul legislativ specific**

In luna noiembrie 2018 s-au emis un număr de 268 autorizaţii de mediu și 352 „Clasarea notificării”; 25 Decizii etapa de încadrare s-au analizat în Comisia de Analiză Tehnică. Suma încasată este de 62750 lei.

Termenul de eliberare a Clasării notificării este de maxim 10 zile de la înregistrarea solicitării. Termenele de eliberare a Deciziilor de încadrare, a acordurilor și avizelor Natura 2000 sunt variabile, în funcție de încadrarea în anexele la H.G. nr. 445/2009 privind evaluarea impactului anumitor proiecte publice și private asupra mediului, cu modificările și completările ulterioare și în O.U.G. nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, aprobată prin Legea nr. 49/2011.

A.P.M. Suceava nu are atribuții de control, de identificare şi sancţionare a abaterilor de la normele legale.

**2. Acte a căror valabilitate impune aprobarea lor prin decizia conducătorului unităţii:**

* numărul posturilor vacante: 6, la data de 30.11.2018;
* numărul posturilor temporar vacante: 3, la data de 30.11.2018;
* numărul posturilor pensionabile: 0, la data de 30.11.2018;
* numărul funcţionarilor publici care au participat la programe de perfecţionare în luna noiembrie 2018: 0.

**3. Proiecte cu finanţare externă există/nu există**

A.P.M. Suceava nu are în derulare proiecte cu finanţare externă.

**4.** **Site-ului instituţiei**

Informaţiile actualizate pe site-ul instituţiei în luna noiembrie 2018:

* anunțuri publice, decizii emitere acte reglementare, drafturi acte de reglementare, documentații procedura SEA și EA;
* buletine zilnice de calitatea aerului din luna noiembrie 2018;
* informare calitatea aerului în luna octombrie 2018;
* raport privind starea mediului luna octombrie 2018;
* raport monitorizare activitate în luna octombrie 2018;
* două comunicate de presă;
* anunț angajări;
* situația cheltuielilor bugetare efectuate de A.P.M. Suceava în luna octombrie 2018.

Data ultimei reactualizări a site-ului instituţiei din luna noiembrie 2018: 30.11.2018.

**5. Verificarea aplicării prevederilor Legii nr. 544/2001 privind liberul acces la informaţiile de interes public şi a normelor de aplicare stabilite prin HG 123/2002 şi ale Legii nr. 52/2003 privind transparenţa decizională, modificată şi completată:**

- numărul cererilor înregistrate privind accesul la informaţiile de interes public în luna noiembrie 2018: 1, din care soluţionate favorabil: 1, nefavorabil: 0; pentru care a fost respectat termenul legal pentru formularea răspunsului;

- numărul reclamaţiilor administrative împotriva funcţionarilor publici sau a deciziilor adoptate de instituţie: 0.

**6. Verificarea aplicării prevederilor O.G. nr.27/2002 aprobată prin Legea nr. 233/2002 privind reglementarea activităţii de soluţionare a petiţiilor**

- numărul sesizărilor înregistrate în luna noiembrie 2018: 2, care au fost redirecționate la instituții cu atribuții în domeniul sesizat; a fost respectat termenul legal pentru redirecționare și notificare a petentului cu privire la redirecționarea sesizării.

**7. Verificarea aplicării prevederilor H.G. nr. 1723/2004 pentru aprobarea Programului de măsuri în activitatea de relaţii cu publicul, modificată şi completată cu HG nr. 1487/2005**

- este întocmit şi afişat la loc vizibil programul de lucru cu publicul (programul zilnic)

- nu avem o zi pe săptămână program prelungit, între orele 8,30 şi 18,30; (nu s-a instituit întrucât nu s-au primit instrucțiuni în acest sens de la A.N.P.M. București).

**8. Verificarea aplicării HG nr. 1344/2007 privind normele de organizare şi funcţionare a comisiilor de disciplină cu modificările şi completările ulterioare şi a HG nr. 833/2007 privind normele de organizare şi funcţionare a comisiilor paritare şi încheierea acordurilor colective**

- numărul de sesizări primite de comisia de disciplină în luna noiembrie 2018: 1 sesizare primită în luna august 2018;

- măsurile dispuse de comisia de disciplină împotriva salariaţilor: procedura în curs de desfășurare;

- este respectată procedura în cazul aplicării sancţiunilor disciplinare: procedura în curs de desfășurare;

- în luna noiembrie 2018 nu au avut loc şedinţe ale comisiei paritare.

**9. Activitatea comisiilor organizate:**

În luna noiembrie 2018 reprezentanții A.P.M. Suceava au participat la:

* 2 întruniri ale Comisiei de preluare și distrugere bunuri devenite proprietatea statului în conformitate cu prevederile O.G. nr. 14/2007;
* 3 întruniri ale Comisiei de evaluare pagube produse de fauna sălbatică animalelor domestice, una în oraşul vatra Dornei şi două în comuna Fundu Moldovei;
* ședința festivă, dedicată centenarului, a Colegiului Prefectural Suceava;
* Comitetul tehnic de colaborare la nivel județean, constituit în baza Ordinului comun nr. 1058/26.07.2017 emis de Ministerul Mediului și al Ministerului Apelor și Pădurilor nr. 841/27.07.2017

**10. Verificarea respectării Legii 98/2016 privind achiziţiile publice şi a Hotărârii 395/2016 , pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Lg. 98/2016**

În luna noiembrie 2018, nu s-au încheiat contracte de achiziţie publică/acord cadru. Contractele încheiate s-au efectuat cu respectarea prevederilor legale privind achizițiile publice, în vigoare.

**11. Probleme privind patrimoniul şi bugetul instituţiei**

In luna noiembrie s-au primit creditele bugetare solicitate de la ANPM Bucureşti, aferente lunii, ca urmare s-au achitat facturile de bunuri/servicii către furnizorii noştri: e-on gaz, servicii curățenie, service copiatoare, IT, etc.

Lucrările şi serviciile pe care le prestează APM, conform Ordinului Ministerului de Administraţie Publică nr.1108/2007, Ordinului nr. 890/2009 şi a Ordinului nr. 410/2008, duc la încasarea de venituri din tarife şi taxe de mediu, care conform O.U.G nr. 71/2011, sunt virate la bugetul de stat.

În perioada 01.01.2018 - 30.11.2018, s-au încasat venituri în valoare de 668500 lei, sumă care s-a virat integral la bugetul de stat.

Sunt respectate prevederile art.8 din Legea nr. 340/2004, republicată cu privire la transmiterea către prefect, spre avizare, a proiectelor de buget şi a situaţiilor financiare privind execuţia bugetară.

Nu a fost supus avizării Instituţiei Prefectului bugetul instituţiei, deoarece Bugetul pe anul 2018, a fost aprobat şi transmis APM Suceava, de către ordonatorul superior A.N.P.M., în formă finală.

**12. Alte aspecte privind activitatea specifică a serviciului public deconcentrat**

În luna pentru care se face raportarea nu s-au înregistrat probleme deosebite.

Probleme cu care se confruntă serviciul public (probleme organizatorice şi financiare, personal):

Pregătirea profesională:

Alocarea de fonduri insuficiente pentru formarea profesională a personalului având în vedere faptul că pregătirea profesională continuă este o cerinţă a statutului funcţionarilor publici - fonduri alocate în 2018 - 2000 lei.

**13. Relaţia serviciului public cu instituţia prefectului**

- foarte bună;

**14. Propunerile serviciului public pentru îmbunătăţirea activităţii, care depăşesc competenţele acestuia, inclusiv în plan legislativ.**

**-**

**15. Probleme ce necesită intervenţia din partea Instituţiei Prefectului la ministerul/autoritatea publică centrală de resort.**

**-**

**Cu stimă,**

**Director Executiv**

**Vasile OȘEAN**